**Φύλλο Οδηγιών χρήσης: Πληροφορίες για τον χρήστη**

**GAVISCON-L ®**

**Διαβάστε αυτό το φυλλάδιο προσεκτικά γιατί περιέχει σημαντικές πληροφορίες για σας.** Αυτό το φάρμακο διατίθεται χωρίς συνταγή γιατρού. Παρόλα αυτά πρέπει να πάρετε αυτό το φάρμακο με προσοχή για να έχετε τα καλύτερα αποτελέσματα από αυτό.

● Κρατείστε αυτό το φυλλάδιο. Μπορεί να χρειαστεί να το ξαναδιαβάσετε.

● Ρωτήστε το φαρμακοποιό σας αν χρειάζεστε περισσότερες πληροφορίες ή συμβουλές

● Πρέπει να απευθυνθείτε σε γιατρό εάν δεν αισθάνεστε καλύτερα μετά από 7 ημέρες

● Εάν παρατηρήσατε κάποια ανεπιθύμητη ενέργεια παρακαλείσθε να ενημερώσετε το γιατρό σας. Αυτό ισχύει και για κάθε πιθανή ανεπιθύμητη ενέργεια που δεν αναφέρεται στο παρόν φύλλο οδηγιών χρήσης. Βλέπε παράγραφο 4.

**Σε αυτό το φύλλο οδηγιών**

1 Τι είναι το GAVISCON-L και γιατί χρησιμοποιείται

2 Πριν πάρετε GAVISCON-L

3 Πώς να πάρετε GAVISCON-L

4 Πιθανές παρενέργειες

5 Πώς να φυλάξετε το GAVISCON-L

1. Περισσότερες πληροφορίες
2. **Τι είναι το GAVISCON-L και ποια είναι η χρήση του**

Το GAVISCON-L ανήκει σε μία ομάδα φαρμάκων που ονομάζονται «κατασταλτικά παλιδρόμησης». Η παλινδρόμηση είναι μια διαδικασία κατά την οποία τα όξινα υγρά του στομάχου ρέουν προς τον σωλήνα κατάποσης, τον οισοφάγο. Σε αντίθεση με το στομάχι, ο οισοφάγος δεν είναι ανθεκτικός σε οξέα, με αποτέλεσμα όταν παρουσιάζεται η παλινδρόμηση, να προκαλείται πόνος και δυσφορία που είναι γνωστά ως καούρες.

Δρα σχηματίζοντας μια προστατευτική στοιβάδα πάνω από το περιεχόμενο του στομάχου που δεν επιτρέπει στα υγρά να γυρίσουν πίσω στον οισοφάγο.

Ανακουφίζει από το αίσθημα καύσου και τη δυσπεψία, τις όξινες ερυγές και γενικά τη δυσφορία στο πάνω μέρος του στομάχου ή τον πόνο πίσω από το στήθος που οφείλεται σε γαστροοισοφαγική παλινδρόμηση.

Το GAVISCON-L χρησιμοποιείται για την ανακούφιση από τα συμπτώματα της γαστρο- οισοφαγικής παλινδρόμησης και της δυσπεψίας.

**2. Τι πρέπει να γνωρίζετε πριν πάρετε το GAVISCON-L**

*Μη* *πάρετε* *το* *GAVISCON-L***:**

* Αν είστε αλλεργικοί σε κάποιο από τα συστατικά του
* Δεν ενδείκνυται σε ασθενείς που ευρίσκονται σε αυστηρή άναλη δίαιτα.

**Ιδιαίτερες προφυλάξεις**

10 ml εναιωρήματος περιέχουν 142mg (6,2 mmol) νάτριο και ασβέστιο (1,6 mmol). Να

λαμβάνεται υπόψη όταν συνιστάται δίαιτα περιορισμένη σε αλάτι, όπως σε ασθενείς με διαταραχές της ηπατικής, νεφρικής και καρδιοαγγειακής λειτουργίας.

**Παίρνοντας άλλα φάρμακα**

Δεν αλληλεπιδρά με άλλα φάρμακα, όμως η ταυτόχρονη χορήγηση του μπορεί να επηρεάσει την απορρόφησή τους και άρα την δράση τους. Ένα χρονικό διάστημα 2 ωρών πρέπει να υπολογίζεται από την χορήγηση του Gaviscon και την χορήγση άλλων φαρμάκων.

Εάν τα συμπτώματα επιμένουν μετά από 7 ημέρες επικοινωνήστε με τον γιατρό σας.

**Κύηση και γαλουχία**

Μπορείτε να λάβετε αυτό το προϊόν εάν είστε έγκυος ή θηλάζετε. Όπως με όλα τα φάρμακα η

διάρκεια θεραπείας θα πρέπει να περιοριστεί στο ελάχιστο δυνατό.

**Σημαντική πληροφορία σχετικά με κάποια από τα συστατικά του GAVISCON-L** Αυτό το προϊόν περιέχει παραϋδροξυβενζοϊκούς μεθυλεστέρες (Ε218) και προπυλεστέρες (Ε216), οι οποίοι μπορούν να προκαλέσουν σε σπάνιες περιπτώσεις αλλεργικές αντιδράσεις (ενδεχομένως καθυστερημένα).

**3. Πώς να πάρετε το GAVISCON-L** Η δοσολογία πρέπει να εξατομικεύεται ανάλογα με τις ανάγκες κάθε ασθενούς. Ενήλικες, ηλικιωμένοι και παιδιά άνω των 12 ετών: 10-20 ml (2-4 κουταλιές της σούπας) μετά

τα γεύματα και την ώρα της κατάκλισης.

Παιδιά 6-12 ετών: 5-10 ml ( 1-2 κουταλιές της σούπας) μετά τα γεύματα και την ώρα της κατάκλισης. Για παιδιά κάτω των 6 ετών, συμβουλευτείτε τον γιατρό σας.

Ηλικιωμένοι: Δεν απαιτείται καμία ρύθμιση της δοσολογίας.

**Αν πήρατε περισσότερο GAVISCON- L από αυτό που έπρεπε**

Εάν πάρετε πολύ περισσότερο από αυτό το προϊόν, είναι υπάρχει πολύ μικρή πιθανότητα να

υποστείτε αρνητικές συνέπειες. Ωστόσο, μπορεί να σας παρουσιαστεί «φούσκωμα». Συμβουλευτείτε το γιατρό σας εάν δεν υποχωρήσει το σύμπτωμα αυτό.

**Αν ξεχάσατε να λάβετε GAVISCON-L**

Εάν ξεχάσετε μια δόση, δεν είναι αναγκαίο να πάρετε διπλή δόση την επόμενη φορά, απλά συνεχίστε να το λαμβάνετε όπως και πριν.

**4. Πιθανές ανεπιθύμητες ενέργειες** Οι Ανεπιθύμητες ενέργειες είναι πολύ σπάνιες. Μην χρησιμοποιήσετε το φάρμακο αν είστε αλλεργικοί σε κάποιο από τα συστατικά του. Ενημερώστε τον γιατρό ή τον φαρμακοποιό σας

για οποιοδήποτε σύμπτωμα που εμφανιστεί αφού πάρετε το GAVISCON-L. Πολύ σπάνια ασθενείς αλλεργικοί στα συστατικά μπορεί να εκδηλώσουν εξάνθημα στο δέρμα ή δυσκολία αναπνοής. Η παρατεταμένη χρήση μπορεί να προκαλέσει αλκάλωση.

**Αναφορά ανεπιθύμητων ενεργειών**

Εάν παρατηρήσετε κάποια ανεπιθύμητη ενέργεια, ενημερώστε τον γιατρό ή τον φαρμακοποιό

σας. Αυτό ισχύει και για κάθε πιθανή ανεπιθύμητη ενέργεια που δεν αναφέρεται στο παρόν φύλλο οδηγιών χρήσης. Μπορείτε επίσης να αναφέρετε ανεπιθύμητες ενέργειες απευθείας, μέσω του εθνικού συστήματος αναφοράς της Ελλάδας , Εθνικός Οργανισμός Φαρμάκων, Μεσογείων

284, GR-15562 Χολαργός, Αθήνα, Τηλ: + 30 21 32040380/337, Φαξ: + 30 21 06549585

Ιστότοπος: [http://www.eof.gr](http://www.eof.gr/). Μέσω της αναφοράς ανεπιθύμητων ενεργειών μπορείτε να βοηθήσετε στη συλλογή περισσότερων πληροφοριών σχετικά με την ασφάλεια του παρόντος φαρμάκου.

**5. Πώς να φυλάσσετε το GAVISCON-L**

Μη χρησιμοποιείτε αυτό το προϊόν μετά την ημερομηνία λήξης (ΛΗΞΗ: μήνας / έτος) που αναφέρεται πάνω στη συσκευασία.

**Φυλάξτε το μακριά από παιδιά και έξω από το οπτικό τους πεδίο**

Μη το ψύχετε. Ανακινήστε καλά πριν την χρήση. Φυλάξτε το σε θερμοκρασία μικρότερη των

30°C

Τα φάρμακα δεν πρέπει να απορρίπτονται στην αποχέτευση ή τα οικιακά απορρίμματα. Ρωτήστε το φαρμακοποιό σας πώς να πετάξετε τα φάρμακα που δε χρειάζεστε πλέον. Αυτά τα μέτρα θα βοηθήσουν στην προστασία του περιβάλλοντος

**6 . Λοιπές πληροφορίες**

 **Τι περιέχει το GAVISCON-L**

Κάθε 5 ml εναιωρήματος περιέχουν τα δραστικά συστατικά 250 mg Αλγινικού νατρίου και 133,

5 mg Διττανθρακικού νατρίου. Τα υπόλοιπα συστατικά είναι : Carbomer

Calcium Carbonate, Methylparaben (Ε218), Propylparaben (Ε216), Saccharin Sodium, Fennel

Flavour, Erythrosine (Soluble) CL 45430 E 127, Sodium Hydroxide

Water Purified. Δεν περιέχει ζάχαρη και γλουτένη.

**Πως είναι το GAVISCON-L και πως συσκευάζεται** Το GAVISCON-L είναι ένα υπόλευκο εναιώρημα.

Σκουρόχρωμα φιαλίδια με βιδωτό καπάκι από αλουμίνιο με περιτύλιγμα από πολυαιθυλένιο που περιέχουν 150, 200, 300 ή 500 ml εναιωρήματος.

Μπορεί να μην κυκλοφορούν όλες οι συσκευασίες.

**Κάτοχος Άδειας Κυκλοφορίας**

Ρέκιτ Μπένκιζερ Ελλάς Χημικά ΑΒΕΕ

Τάκη Καβαλιεράτου 7, Κάτω Κηφισιά 145 64

Τηλ: 2108127276 , e-mail: RBHealthcare.gr@ReckittBenckiser.com

**Παρασκευαστής**

Reckitt Benckiser Healthcare (UK) Ltd.

**Ημερομηνία τελευταίας αναθεώρησης του φύλλου οδηγιών**